
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1071 


Α ΠΟΦΑΣΕ ΙΣ 

Αριθμ. 49567 

Καθορισμός όρων και περιορισμών για την προστα¬ 
σία, διατήρηση και διαχείριση της φύσης και του 
τοπίου σε χερσαία και υδάτινα τμήματα της δυτι¬ 
κής Μήλου. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΑΝΑΠΤΥΞΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΕΜΠΟΡΙΚΗΣ ΝΑΥΤΙΛΙΑΣ - 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις των άρθρων 18,19, 20 (παρ. 1), 21 (παρ. 
6), 28, 29 και 30 του ν. 1650/1986 «Για την προστασία του 
Περιβάλλοντος» (Α' 160), όπως ισχύουν. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Τις διατάξεις της Διεθνούς Σύμβασης της Βέρνης 
όπως κυρώθηκε με το ν. 1335/1988 «Κύρωση Διεθνούς 
Σύμβασης για τη διατήρηση της άγριας ζωής και του 
φυσικού περιβάλλοντος της Ευρώπης» (Α' 32). 

4. Τις διατάξεις της Διεθνούς Σύμβασης της Βόννης, 
όπως κυρώθηκε με το ν. 2719/1999 «Κύρωση της Διεθνούς 
Σύμβασης για τη διατήρηση των αποδημητικών ειδών 
της άγριας πανίδας και άλλες διατάξεις» (Α' 106). 

5. Την υπ’ αριθμ. 33318/3028/1998 κοινή υπουργική 
απόφαση «Καθορισμός μέτρων και διαδικασιών για τη 
διατήρηση των φυσικών οικοτόπων (ενδιαιτημάτων) και 
της άγριας πανίδας και χλωρίδας». (Β' 1289). 

6. Το ν.δ. 191/1974 «Κύρωση της Διεθνούς Συνθήκης για 
την προστασία των διεθνούς ενδιαφέροντος υγροτόπων 
ειδικά ως υγροβιότοπων» (Ραμσαρ (ΦΕΚ Α'350). 

7. Την υπ’ αριθμ. 331794/1999 υπουργική απόφαση «περί 
εμπορίας των ειδών της άγριας πανίδας και αυτοφυούς 
χλωρίδας» (ΦΕΚ Α' 281). 

8. Το ν. 2204/1994 «Κύρωση της Σύμβασης για την 
Βιολογική Ποικιλότητα». (ΦΕΚ Α' 59). 

9. Τη δασική νομοθεσία όπως αυτή διαμορφώνεται με 
το νομικό πλαίσιο των διατάξεων του ν.δ. 86/1969 και 
των συμπληρωματικών και τροποποιητικών του διαταγ¬ 
μάτων του ν. 998/1979 (ΦΕΚ Α' 289) και του ν. 3208/2003 
(ΦΕΚ Α' 303). 

9. α. Τις διατάξεις της μεταλλευτικής και λατομικής 
νομοθεσίας και ειδικότερα των ν. 210/1973, ν. 699/1977, 
ν. 1428/1984, ν. 2125/1993, Υ.Α.Υ.Ε.Φ.Π. 11-5η/Φ 17/17402/1984 
(Κανονισμός Μεταλλευτικών Λατομικών Εργασιών) όπως 
έχουν τροποποιηθεί και ισχύουν σήμερα. 

10. Την υπ’ αριθμ. Δ15/Α.Φ.1.9/οικ.4040/24.2.2006 (Β' 249) 
απόφαση του Πρωθυπουργού και του Υπουργού Ανά¬ 
πτυξης «Ανάθεση αρμοδιοτήτων στους Υφυπουργούς 
Ανάπτυξης Αναστάσιο Νεράντζη και Ιωάννη Παπαθα¬ 
νασίου». 

11. Την υπ’ αριθμ. Υ132/11.10.2004 (Β' 1533) απόφαση του 
Πρωθυπουργού και του Υφυπουργού Αγροτικής Ανάπτυ¬ 
ξης και Τροφίμων «Ανάθεση αρμοδιοτήτων στον Υφυ¬ 
πουργό Αγροτικής Ανάπτυξης Αλέξανδρο Κοντό». 

12. Την υπ’ αριθμ. 25590/25.6.2003 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Περιφερειακό Πλαίσιο Χωροταξικού Σχεδιασμού και 
Αειφόρου Ανάπτυξης Περιφέρειας Ν. Αιγαίου» (Β' 1487). 

13. Το γεγονός ότι έχει αρχίσει η διαδικασία χαρακτη¬ 
ρισμού της περιοχής της Δυτικής Μήλου σύμφωνα με 
τα άρθρα 18 και 19 του ν. 1650/1986 ως προστατευόμενη 
περιοχή με ειδικό καθεστώς. 

14. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

Αρθρο 1 
Σκοπός 

Με την παρούσα απόφαση αποσκοπείται ο καθορι¬ 
σμός μέτρων προστασίας της φύσης και του τοπίου 
και των φυσικών σχηματισμών σε χερσαία και υδάτινα 
τμήματα της περιοχής της δυτικής Μήλου, που διακρί- 
νονται για την μεγάλη βιολογική, οικολογική, αισθητική, 
επιστημονική, γεωμορφολογική και παιδαγωγική τους 
αξία κατά ζώνες I, II, III και IV και κατά περιοχές Π1 Π2 Π3 
Π4 Π5 Π6 Π7 Π8 Π9 ΠΙΟ και Π11 όπως αυτές καθορίζονται 
στο άρθρο 2 και φαίνονται στα σχετικά πρωτότυπα 

διαγράμματα σε κλίμακα 1:10.000, που θεωρήθηκαν από 
τον Προϊστάμενο της Διεύθυνσης Τοπογραφικών Εφαρ¬ 
μογών με την υπ’ αριθμ. 49567/2006 πράξη του και που 
αντίτυπά τους σε φωτοσμίκρυνση, δημοσιεύονται με 
την παρούσα απόφαση. Ειδικότερα με τις διατάξεις της 
παρούσας επιδιώκεται η αποτελεσματική προστασία: 

- των προστατευόμενων ειδών της ερπετοπανίδας, 
των αμφίβιων και της ορνιθοπανίδας (ιδίως της μετα- 
ναστευτικής) και των ενδιαιτημάτων τους, 

- της ενδημικής οχιάς της Μήλου (νίρθΓ3 εοννάοίζοπ) 
και των ενδιαιτημάτων της, 

- της αυτοφυούς ενδημικής χλωρίδας και των οικο¬ 
τύπων της, 

- των κορυφών βουνών Προφήτη Ηλία και Χονδρό Βου¬ 
νό και της ενδιάμεσης αυτών περιοχής με την διατήρηση 
του φυσικού ανάγλυφου και της φυσικής βλάστησης, 

- των ρεμάτων και ιδιαίτερα των ρεμάτων του Αγίου 
Ιωάννη, Καλαμιού και Σπυρίτου και της παρακείμενης 
παρόχθιας και εξαρτώμενης από αυτά βλάστησης, 

- των υγροτόπων Αχιβαδολίμνη, Αλυκή και Ριβάρι, 

- του απειλούμενου ενδημικού είδους της Μεσογει¬ 
ακής Φώκιας (Μοπαοίιυε ιτηοηβοΐιυε) και των ενδιαιτη¬ 
μάτων της, 

- των τοπίων ιδιαιτέρου φυσικού κάλλους στο νοτιοδυ¬ 
τικό τμήμα της περιοχής (Ακρωτήρια «Ψάλτης» και «Κλέ¬ 
φτικο» και οι απόκρημνες βραχώδεις νότιες ακτές). 

Αρθρο 2 

Ζώνες και περιοχές προστασίας 

Καθορίζονται οι εξής ζώνες προστασίας I, II, III και 
IV (στις οποίες περιλαμβάνονται και οι Ζώνες Ειδικής 
Διατήρησης με Κωδικούς ΘΒ 4220020, ΘΒ4220005). 

1. Ζώνη I 

Η ζώνη I περιλαμβάνει τις ακόλουθες περιοχές προ¬ 
στασίας που είναι κατ’ εξοχήν οι περιοχές - πυρήνες 
με πληθυσμούς υψηλής πυκνότητας και κατάλληλα χα¬ 
ρακτηριστικά ενδιαιτήματος ως προς το είδος (νίρβΓα 
δοννίΐθίζθπ) και περιοχές σημαντικές για άλλα είδη 
ερπετών, αμφιβίων, ορνιθοπανίδας και ενδημικά είδη 
χλωρίδας: 

Περιοχή Προστασίας Π1 - Αχιβαδολίμνη 
Περιοχή Προστασίας Π2 - Αλυκές 
Περιοχή Προστασίας Π3 - Κουτσουνόραχη 
Περιοχή Προστασίας Π4 - Ριβάρι 
Περιοχή Προστασίας Π5 - Αγιος Ιωάννης 
Περιοχή Προστασίας Π6 - Ραλάκι 
Περιοχή Προστασίας Π7 - Λαρνί 
Περιοχή Προστασίας Π8 - Καντάρος 
Διαχειριστικός στόχος στη Ζώνη I είναι η διατήρηση 
της υφιστάμενης κατάστασης του φυσικού περιβάλλο¬ 
ντος, - και εφόσον απαιτείται - η αποκατάστασή του, 
καθώς και η αποτελεσματική προστασία και διαχείρισή 
του στο πλαίσιο της φυσικής του εξέλιξης. 

2. Ζώνη II 

Η Ζώνη II περιλαμβάνει την Περιοχή Προστασίας Π9 
που συνδέει τις περιοχές πυρήνες, ως αναφέρονται 
ανωτέρω, με πληθυσμούς μέσης πυκνότητας και εν¬ 
διάμεσα χαρακτηριστικά ενδιαιτημάτων ως προς το 
είδος (\/ίρθΓ3 εοννάθίζοπ). Η Ζώνη αυτή φιλοξενεί επίσης 


σημαντικό αριθμό ειδών ερπετών και ορνιθοπανίδας. 
Διαχειριστικός στόχος στη Ζώνη II είναι η διατήρηση της 
υφιστάμενης κατάστασης του φυσικού περιβάλλοντος, 
και εφ’ όσον απαιτείται η αποκατάστασή του, καθώς και 
η αποτελεσματική προστασία και διαχείρισή του στο 
πλαίσιο της φυσικής του εξέλιξης. 

3. Ζώνη III 

Περιλαμβάνει την Περιοχή Προστασίας ΠΙΟ, που αφο¬ 
ρά το υπόλοιπο της προστατευόμενης έκτασης. 

4. Ζώνη IV 

Περιλαμβάνει την Περιοχή Προστασίας Π11, «Ακτές 
Νοτιοδυτικής Μήλου» με δύο χερσαία τμήματα και θα¬ 
λάσσια έκταση από το ακρωτήρι «Ψάλτης» μέχρι το 
ακρωτήριο «Ακρωτηράκι» και σε απόσταση 20 Ομ από την 
ακτογραμμή. Η περιοχή αυτή, με υψηλούς παράκτιους 
βραχώδεις σχηματισμούς και σπάνιους γεωλογικούς 
σχηματισμούς, είναι σημαντική για τα αρπακτικά που¬ 
λιά και επίσης για τη Μεσογειακή Φώκια (Μοηαοάυε 
ιτιοηθοίιυε) με την ύπαρξη κατάλληλων καταφυγίων. 
Διαχειριστικός στόχος στη Ζώνη IV είναι η διατήρηση 
της υφιστάμενης κατάστασης του φυσικού περιβάλλο¬ 
ντος και η αποτελεσματική προστασία και διαχείρισή 
του, στο πλαίσιο της φυσικής του εξέλιξης. 

Χαρακτηριστικά αριθμημένα σημεία των ορίων των 
περιοχών Π1, Π2, Π3, Π4, Π5, Π6, Π7, Π8, Π9, ΠΙΟ και Π11 
περιγράφονται με συντεταγμένες στο συνημμένο Πα¬ 
ράρτημα I που προσαρτάται ως αναπόσπαστο μέρος 
της παρούσας απόφασης. 

Αρθρο 3 

Γενικοί και ειδικοί όροι και περιορισμοί 

Μέρος Α. Γενικοί και ειδικοί όροι για όλες τις ζώνες 
προστασίας και περιοχές αυτών. 

Α1. Σε όλες τις ζώνες προστασίας και των περιοχών 
αυτών, όπως καθορίζονται με το άρθρο 2, δεν επιτρέ¬ 
πονται τα ακόλουθα: 

1. Οι εξορυκτικές και συναφείς δραστηριότητες της 
ομάδας 5 της υπ’ αριθμ. Η.Π. 15393/2332/5.8.2002 (ΦΕΚ 
Β' 1022) κοινής υπουργικής απόφασης με εξαίρεση τις 
επιτρεπόμενες δραστηριότητες στη Ζώνη III που ανα- 
φέρονται στην παρ. 3.1 του Β' μέρους του παρόντος 
άρθρου. 

2. Η κυκλοφορία τροχοφόρων οχημάτων εκτός του 
υφιστάμενου οδικού δικτύου με εξαίρεση την κυκλο¬ 
φορία που πραγματοποιείται για δραστηριότητες και 
έργα προστασίας και διαχείρισης της περιοχής και σε 
περίπτωση έκτακτης ανάγκης (π.χ. πυρκαϊά). 

3. Η κυκλοφορία στο υφιστάμενο οδικό δίκτυο κατά 
το χρονικό διάστημα από Ιούνιο μέχρι και Σεπτέμβριο 
εκάστου έτους και από 21:00 μέχρι 06:00 της επόμενης 
ημέρας, όλων των βαρέων οχημάτων που μεταφέρουν 
μέρος του παραγόμενου προϊόντος ή το σύνολο των 
προϊόντων των υφιστάμενων εξορυκτικών δραστηριο¬ 
τήτων ή που εξυπηρετούν καθ’ οιονδήποτε τρόπο τις 
υφιστάμενες εξορυκτικές δραστηριότητες. Τα ανωτέ¬ 
ρω ισχύουν και για την κίνηση των ελαστιχοφόρων ή 
ερπυστριοφόρων μηχανημάτων που εξυπηρετούν τις 
εξορυκτικές δραστηριότητες και την όλη εκμετάλλευσή 
τους. 

4. Η καθ’ οιονδήποτε τρόπο διάθεση «μπαζών» εκτός 
εάν η διάθεση αυτή γίνεται στο πλαίσιο έργων απο¬ 
κατάστασης χώρων εξόρυξης ή άλλων έργων αποκα¬ 
τάστασης του τοπίου, σύμφωνα με εγκεκριμένη περι¬ 
βαλλοντική μελέτη και ύστερα από τη σύμφωνη γνώμη 
της Διεύθυνσης Περιβαλλοντικού Σχεδιασμού του Υ.ΠΕ. 
ΧΩ.Δ.Ε. 

5. Η εγκατάσταση και η λειτουργία χώρων υγειονομι¬ 
κής ταφής στερεών απορριμμάτων. 

6. Η ανεξέλεγκτη διάθεση ή απόρριψη στερεών απορ¬ 
ριμμάτων. 

7. Η τοποθέτηση πινακίδων πλην εκείνων της οδοσή¬ 
μανσης, της σήμανσης των Ζωνών και των Περιοχών 
Προστασίας καθώς και των πινακίδων ενημέρωσης του 
κοινού. 

8. α. Η κάθε μορφής σύλληψη ή θανάτωση εκ προθέ¬ 
σεων δειγμάτων άγριας πανίδας, λαμβανομένων από 
τη φύση. 

β. Η εκ προθέσεως παρενόχληση των ειδών άγριας 
πανίδας κατά την περίοδο της αναπαραγωγής, την πε¬ 
ρίοδο κατά την οποία τα νεογνά εξαρτώνται από τη 
μητέρα, την χειμερία νάρκη και τη μετανάστευση. 

γ. Η εκ προθέσεως καταστροφή ή η συλλογή αυγών 
στο φυσικό περιβάλλον. 

δ. Η κατοχή, μεταφορά, πώληση ή ανταλλαγή και η 
προσφορά προς πώληση ή ανταλλαγή δειγμάτων των 
ειδών που έχουν συλληφθεί στο φυσικό περιβάλλον. 

- Οι ως πάνω απαγορεύσεις α και δ που αφορούν 
τα είδη της άγριας πανίδας που αναφέρονται στο Πα¬ 
ράρτημα V της κοινής υπουργικής απόφασης «Περί 
καθορισμού μέτρων και διαδικασιών για τη διατήρηση 
των φυσικών οικοτόπων (ενδιαιτημάτων) καθώς και της 
άγριας πανίδας και χλωρίδας» (Β' 322) ισχύουν σε όλα 
τα στάδια της ζωής των ειδών της άγριας πανίδας. 

ε. Η εκ προθέσεως αποκομιδή, καθώς και η συλλογή, 
κοπή, εκρίζωση ή καταστροφή δειγμάτων της αυτοφα¬ 
νούς χλωρίδας. 

στ. Η κατοχή, μεταφορά, εμπορία ή ανταλλαγή και 
προσφορά για εμπορικούς σκοπούς δειγμάτων των 
παραπάνω ειδών που έχουν συλλέγει στο φυσικό πε¬ 
ριβάλλον. 

- Οι ως άνω απαγορεύσεις ε και στ ισχύουν για όλα τα 
στάδια του βιολογικού κύκλου των φυτών που αναφέ- 
ρονται στο Παράρτημα V της παραπάνω κοινής υπουρ¬ 
γικής απόφασης. 

9. Η ελεύθερη κατασκήνωση. 

10. Η μεταβολή του ανάγλυφου και της φυσικής βλά¬ 
στησης των κορυφών των βουνών Προφήτη Ηλία και 
Χονδρό Βουνό και της ενδιάμεσης αυτών περιοχής. 

11. Η φύτευση μη αυτοφυών, στη νήσο Μήλο, ειδών 
χλωρίδας. 

Α2. Σε όλες τις Ζώνες προστασίας και των περιοχών 
αυτών επιτρέπεται: 

1. α. Υστερα από τήρηση διαδικασίας περιβαλλοντικής 
αδειοδότησης για έργα υποκατηγορίας 1 της Α κατη¬ 
γορίας της υπ’ αριθμ. Η.Π. 11014/703/14.3.2003 (ΦΕΚ Β' 
332) κοινής υπουργικής απόφασης, η συντήρηση, βελ¬ 
τίωση και ασφαλτόστρωση του υφιστάμενου, κατά τη 
δημοσίευση της παρούσας απόφασης, οδικού δικτύου 
και η διάνοιξη νέου. 


Κατ’εξαίρεση δεν επιτρέπεται η ασφαλτόστρωση και 
η διάνοιξη νέου οδικού δικτύου στη ζώνη I. 

β. Η ασφαλτόστρωση του υφισταμένου τμήματος του 
επαρχιακού οδικού δικτύου από Αγία Μαρίνα μέχρι Αγιο 
Ιωάννη καθώς επίσης και η συντήρηση του υφιστάμενου 
οδικού δικτύου και η ενδεχόμενη διάνοιξη νέου τμήματος 
του οδικού δικτύου από Φραμένα - Ριβάρι - Εμπορείο 
υπό την προϋπόθεση της τήρησης της διαδικασίας που 
προβλέπεται από την υπ’ αριθμ. Η.Π. 11014/703/14.3.2003 
(ΦΕΚ Β' 332) κοινή υπουργική απόφαση. 

2. Η επιστημονική έρευνα από φυσικά ή νομικά πρό¬ 
σωπα των βιοτικών και αβιοτικών παραμέτρων της προ- 
στατευόμενης περιοχής ύστερα από σχετική άδεια που 
χορηγείται σε φυσικά ή νομικά πρόσωπα από τις κατά 
περίπτωση αρμόδιες υπηρεσίες μετά από σύμφωνη γνώ¬ 
μη της Διεύθυνσης Περιβαλλοντικού Σχεδιασμού του 
Υ.ΠΕ.ΧΩ.Δ.Ε. και με την προϋπόθεση ότι δεν δημιουργού- 
νται προβλήματα υποβάθμισης στο οικοσύστημα. 

Η επιστημονική γεωλογική έρευνα πεδίου (χαρτογρα¬ 
φήσεις κ,λ.π.) που διενεργείται χωρίς επέμβαση στο 
φυσικό περιβάλλον μετά από σύμφωνη γνώμη της Διεύ¬ 
θυνσης Περιβαλλοντικού Σχεδιασμού του Υ.ΠΕ.ΧΩ.Δ.Ε., 
επί σχετικού αιτήματος του ενδιαφερομένου, στο οποίο 
θα περιγράφονται τα όρια της προς έρευνα περιοχής, η 
μεθοδολογία και το χρονοδιάγραμμα της έρευνας και ο 
χρησιμοποιούμενος μηχανολογικός εξοπλισμός. Ειδικό¬ 
τερα η άδεια για την διεξαγωγή επιστημονικών ερευνών 
πεδίου για τα είδη νίρβΓα εοννάθίζθΓθί και Μοηαοάυε 
ητιοπαοίτυε χορηγείται με την επιπλέον προϋπόθεση ότι 
εξασφαλίζεται υψηλός βαθμός προστασίας του είδους 
και των οικοτόπων του. 

Οι αρμόδιες υπηρεσίες που χορηγούν τις άδειες για 
την επιστημονική έρευνα στην προστατευόμενη περι¬ 
οχή ενημερώνουν την Διεύθυνση Περιβαλλοντικού Σχε- 
διασμού του Υ.ΠΕ.ΧΩ.Δ.Ε. για τις χορηγούμενες άδειες 
καθώς και για τα ερευνητικά αποτελέσματα. 

3. Η αρχαιολογική έρευνα πεδίου σύμφωνα με τις 
προϋποθέσεις της παραπάνω παραγράφου 2.1. 

4. Η εκτέλεση έργων προστασίας, συντήρησης, ανά¬ 
δειξης των αρχαιολογικών χώρων και μνημείων. 

5. Η προσωρινή παραμονή και διέλευση απασχολου- 
μένων και κοινού, πεζή ή με τροχοφόρα οχήματα στο 
υφιστάμενο οδικό δίκτυο, με σκοπό την άσκηση των 
επιτρεπόμενων χρήσεων και δραστηριοτήτων του πρω¬ 
τογενή τομέα, των νόμιμα υφισταμένων εξορυκτικών 
δραστηριοτήτων, την παρατήρηση της φύσης και την 
αναψυχή. 

6. Η κυκλοφορία και η στάθμευση τροχοφόρων στο 
υφιστάμενο οδικό δίκτυο με εξαίρεση τα αναφερόμενα 
3 και 4 του μέρους Α1 του παρόντος άρθρου. 

7. Η εκτέλεση έργων και εργασιών από τις αρμόδιες 
υπηρεσίες που αποσκοπούν στη διατήρηση, αποκατά¬ 
σταση και βελτίωση των στοιχείων του οικοσυστήματος 
και στην προστασία της άγριας πανίδας και αυτοφυούς 
χλωρίδας, στο πλαίσιο εγκεκριμένων προγραμμάτων 
μετά από εκπόνηση μελέτης με την οποία θα τεκμη¬ 
ριώνεται μεταξύ άλλων και η σκοπιμότητα των έργων 
και εργασιών. 

8. Τα έργα δασοπροστασίας και διαχείρισης των δα¬ 
σών και δασικών εκτάσεων με σκοπό τη προστασία, 
διατήρηση και αποκατάσταση του δασικού οικοσυστή¬ 
ματος και των δασικών εκτάσεων, απαγορευμένων των 
πρακτικών που έχουν δυσμενείς επιπτώσεις στους φυ¬ 
σικούς τύπους οικοτόπων. Τα ως άνω έργα εκτελούνται 
στα πλαίσια ειδικής διαχειριστικής μελέτης σύμφωνα 
με τις κείμενες διατάξεις ύστερα από σύμφωνη γνώμη 
της Διεύθυνσης Περιβαλλοντικού Σχεδιασμού του Υ.ΠΕ. 
ΧΩ.Δ.Ε. 

9. Η εκτέλεση έργων ορθολογικής διαχείρισης των 
υδατικών πόρων με την προϋπόθεση της διατήρησης 
σε ικανοποιητική κατάσταση των εξαρτωμένων από 
αυτούς, άμεσα ή έμμεσα, τύπων φυσικών οικοτόπων 
και ύστερα από τη σύμφωνη γνώμη της Διεύθυνσης 
Περιβαλλοντικού Σχεδιασμού του Υ.ΠΕ.ΧΩ.Δ.Ε. 

10. Η εγκατάσταση στη θέση «ΧΑΛΕΠΑ» από την αρμό¬ 
δια Δασική Υπηρεσία προκατασκευασμένης δεξαμενής 
ύδατος για αντιπυρική προστασία, ύστερα από σύμφωνη 
γνώμη της Διεύθυνσης Περιβαλλοντικού Σχεδιασμού 
του Υ.ΠΕ.ΧΩ.Δ.Ε. 

11. Η γεωργία μη εντατικής μορφής στις νόμιμα καλ¬ 
λιεργούμενες εκτάσεις απαγορευμένου κάθε έργου 
εκχέρσωσης καθώς και η καθ’ οιονδήποτε τρόπο κα¬ 
ταστροφή ή αλλοίωση των φυτοφρακτών. Τα σχετικά 
με τους όρους δόμησης των επιτρεπομένων γεωργικών 
αποθηκών και στεγάστρων, για την εξυπηρέτηση της 
γεωργίας, με εξαίρεση στη Ζώνη I, αναφέρονται στην 
παράγραφο 1 του μέρους Γ' του παρόντος άρθρου. 

12. Η βόσκηση αιγοπροβάτων σε εκτατική μορφή ως 
μέσο της αειφορικής διαχείρισης των φυσικών οικοτύ¬ 
πων. Για την εξυπηρέτηση της δραστηριότητας αυτής 
επιτρέπεται, πλην της Ζώνης I, η κατασκευή και χρήση 
υποδομής (μικρά στέγαστρα, ποτίστρες), ύστερα από 
έγκριση των αρμοδίων υπηρεσιών, σύμφωνα με τους 
όρους δόμησης που αναφέρονται στη παράγραφο 1 του 
μέρους Γ' του παρόντος άρθρου. 

13. Η μελισσοκομία, απαγορευμένης της τοποθέτησης 
κυψελών μελισσοσμηνών στους ειδικά διαμορφωμένους 
χώρους ανάπαυσης και αναψυχής των επισκεπτών και 
παρατήρησης της φύσης. 

14. Η Θήρα, διατηρουμένων των τοπικών απαγορεύ¬ 
σεων, όπως αυτές έχουν καθορισθεί με τις υπ’ αριθμ. 
4769/22.10.2002 και 4943/22.10.2002 αποφάσεις της Γε¬ 
νικής Γραμματέως Περιφέρειας Νοτίου Αιγαίου. Απαγο¬ 
ρεύεται η Θήρα στις περιοχές προστασίας Π1 και Π4. 

15. Η κατασκευή έργων υποδομής σύμφωνα με τις 
κείμενες διατάξεις και ύστερα από σύμφωνη γνώμη 
της Διεύθυνσης Περιβαλλοντικού Σχεδιασμού του Υ.ΠΕ. 
ΧΩ.Δ.Ε. για την εξυπηρέτηση της διαχείρισης και φύ¬ 
λαξης της προστατευόμενης περιοχής και της παρα¬ 
τήρησης της άγριας ζωής και της φύσης, εφόσον δεν 
προκαλείται υποβάθμιση του περιβάλλοντος, ή διατά¬ 
ραξη - ενόχληση της άγριας ζωής. 

16. Τα έργα συντήρησης και βελτίωσης των υφισταμέ¬ 
νων μονοπατιών και των συνοδών υποδομών τους που 
χρησιμοποιούνται για τη διέλευση, των επισκεπτών για 
την ενημέρωση και ανάπαυσή τους, εφόσον εξασφα¬ 


λίζεται υψηλός βαθμός προστασίας της περιοχής και 
ύστερα από σύμφωνη γνώμη της Διεύθυνσης Περιβαλ¬ 
λοντικού Σχεδιασμού του Υ.ΠΕ.ΧΩ.Δ.Ε. 

Μέρος Β. Ειδικοί όροι και περιορισμοί - επιτρεπόμε¬ 
νες χρήσεις και δραστηριότητες ανά Ζώνη και περιοχή 
προστασίας. 

Επιπλέον των γενικών όρων ανά Ζώνη και περιοχή 
Προστασίας ισχύουν και τα ακόλουθα: 

1. Ζώνη I 

Στη Ζώνη I επίσης επιτρέπονται: 

1. Η ξενάγηση επισκεπτών και η διοργάνωση οικο- 
τουριστικών δραστηριοτήτων σε συγκεκριμένα χρονικά 
διαστήματα, κατά τη διάρκεια της ημέρας και σε καθο¬ 
ρισμένες περιοχές, ύστερα από έγκριση της Διεύθυνσης 
Περιβαλλοντικού Σχεδιασμού του Υ.ΠΕ.ΧΩ.Δ.Ε. 

2. Η λειτουργία αλυκών στην περιοχή Αλυκή σύμφωνα 
με την κείμενη νομοθεσία για την περιβαλλοντική αδειο- 
δότηση και με τη λήψη των κατάλληλων διαχειριστικών 
μέτρων για την ορνιθοπανίδα. 

3. Η δόμηση με τους όρους και περιορισμούς που 
αναφέρονται στην παράγραφο 1 του μέρους Γ του πα¬ 
ρόντος άρθρου. 

2. Ζώνη II 

Στη Ζώνη II επίσης επιτρέπονται: 

1. Η ξενάγηση επισκεπτών και η διοργάνωση οικοτου- 
ριστικών δραστηριοτήτων σύμφωνα με τους όρους που 
αναφέρονται στην προηγούμενη παράγραφο 1.1 

2. Η κίνηση τροχοφόρων εκτός του υφιστάμενου 
οδικού δικτύου για την άσκηση μόνο της δασοπονίας, 
των γεωργικών δραστηριοτήτων και της βόσκησης σε 
ιδιωτικές εκτάσεις. 

3. Η διάνοιξη νέων γεωτρήσεων. 

4. Η δόμηση με τους όρους και περιορισμούς δόμησης 
που αναφέρονται στην παράγραφο 1 του μέρους Γ του 
παρόντος άρθρου. 

3. Ζώνη III Στη Ζώνη III επιπλέον των αναφερομένων 
στις προηγούμενες παραγράφους 1.1, 2.2. και 2.4 επι¬ 
τρέπονται: 

1. Τα υφιστάμενα και νομίμως λειτουργούντα μεταλ¬ 
λεία και λατομεία καθώς και τα συνοδό τους έργα και 
οι τυχόν επεκτάσεις τους, ανανεώσεις ή τροποποιήσεις 
τους σε περιοχή για την οποία ισχύει η προβλεπόμενη 
στο πλαίσιο της δασικής νομοθεσίας έγκριση επέμβα¬ 
σης και εφόσον εγκριθούν οι σχετικοί περιβαλλοντικοί 
όροι. Επίσης επιτρέπονται τα έργα αποκατάστασης των 
παραπάνω μεταλλείων και λατομείων σύμφωνα με τις 
κείμενες διατάξεις. Η λειτουργία νέων μεταλλείων και 
λατομείων επιτρέπεται ύστερα από σχετική απόφαση 
του Υπουργού Ανάπτυξης μετά από σύμφωνη γνώμη των 
συναρμοδίων Υπουργών, για δραστηριότητες ιδιαίτερης 
οικονομικής σημασίας που μπορούν να πραγματοποιη¬ 
θούν για λόγους ουσιώδους δημοσίου συμφέροντος και 
μετά από έγκριση περιβαλλοντικών όρων. 

Επίσης επιτρέπεται η μεταλλευτική και λατομική έρευ¬ 
να με τις ίδιες ως άνω προϋποθέσεις. 

Εάν κατά την εγκατάσταση η λειτουργία νόμιμης εξορυ- 
κτικής δραστηριότητας προκύπτει ότι δεν προστατεύεται 
επαρκώς το περιβάλλον μπορεί να επιβληθούν πρόσθετοι 
περιβαλλοντικοί όροι ή να τροποποιηθούν οι υφιστάμενοι 
σύμφωνα με το άρθρο 2 παρ. 8 του ν. 3010/2002. 

2. Η εκτέλεση έργων διαπλάτυνσης και ασφαλτόστρω¬ 
σης τμημάτων του υφιστάμενου οδικού δικτύου για την 
αποκλειστική εξυπηρέτηση των οικισμών της περιοχής 
αυτής, ύστερα από τη σύμφωνη γνώμη της Διεύθυνσης 
Περιβαλλοντικού Σχεδιασμού και με την προϋπόθεση 
ότι δεν προκαλούνται επιπτώσεις στα στοιχεία του πε¬ 
ριβάλλοντος της. 

3. Η επέκταση των ορίων των οικισμών ύστερα από 
τη σύμφωνη γνώμη της Διεύθυνσης Περιβαλλοντικού 
Σχεδιασμού, εφόσον διαπιστωθούν στεγαστικές ανά¬ 
γκες από σχετική μελέτη στα πλαίσια της ισχύουσας 
νομοθεσίας (ΣΧΟΟΑΠ κ.λ.π.) και υπό την προϋπόθεση 
ότι δεν προκαλούνται επιπτώσεις στα στοιχεία του πε¬ 
ριβάλλοντος της περιοχής. 

4. Η δόμηση για τις εξής χρήσεις: 

Κατοικία, τουριστικές εγκαταστάσεις, αναψυκτήρια 
- εστιατόρια και σύμφωνα με τους όρους δόμησης που 
καθορίζονται με την παράγραφο 2 του μέρους Γ.2 του 
παρόντος άρθρου. 

5. Η κατασκευή έργων υποδομής για την περιβαλλο¬ 
ντική εκπαίδευση και ενημέρωση. 

4. Ζώνη IV 

Στη Ζώνη IV επίσης επιτρέπονται: 

1. Η λειτουργία των υφισταμένων κατά τη δημοσίευση 
της παρούσας απόφασης εγκαταστάσεων φόρτωσης 
προϊόντων εξόρυξης στο πλαίσιο της διαδικασίας προ¬ 
καταρκτικής περιβαλλοντικής εκτίμησης και αξιολόγη¬ 
σης και έγκρισης περιβαλλοντικών όρων. 

2. Στο χερσαίο τμήμα της Ζώνης τα αναφερόμενα 
στις παραγράφους 1.1 και 1.3 του μέρους Β του παρό¬ 
ντος άρθρου. 

3. Στο θαλάσσιο τμήμα της ζώνης: 

ί Η ερασιτεχνική αλιεία με καθετή, συρτή και τσαπαρί 

ϋ Η κίνηση σκαφών αναψυχής και εμπορικών σκαφών 
για την μεταφορά προϊόντων εξόρυξης, με ανώτατο 
όριο ταχύτητας 10 ναυτικά μιλιά την ώρα. Εξαιρούνται 
του όρου αυτού τα σκάφη που χρησιμοποιούνται για 
τη φύλαξη της περιοχής. Στα θαλάσσια σπήλαια δεν 
επιτρέπεται η είσοδος σκαφών, κολυμβητών, δυτών. 

Μέρος Γ. Όροι και περιορισμοί δόμησης 

Γ1. Γ ενικοί όροι για εκτός σχεδίου και ορίων οικισμών 
δόμηση 

Εντός των ορίων των ζωνών I, II, III στα χερσαία τμή¬ 
ματα της Ζώνης IV όπως καθορίζονται στο άρθρο 2, 
ισχύουν τα κάτωθι: Για τις Ζώνες I, II, III και IV (χερσαία 
τμήματα) 

1. Νομίμως υφιστάμενα κτίσματα ή κατασκευές, επι¬ 
τρέπεται να διατηρήσουν τη χρήση για την οποία κα¬ 
τασκευάστηκαν. Η αλλαγή χρήσης επιτρέπεται εφόσον 
γίνεται για λόγους προστασίας και διαχείρισης των 
περιοχών στις Ζώνες I,II,III και μετά από έγκριση πε¬ 
ριβαλλοντικών όρων σύμφωνα με το άρθρο 4 του ν. 
1650/1986 (Α' 160) όπως αντικαταστάθηκε με το άρθρο 
2 του ν. 3010/2002 (Α'91). 

2. Στα νομίμως υφιστάμενα κτίσματα μετά από γνωμο¬ 
δότηση της οικείας πρωτοβάθμιας ΕΠΑΕ, επιτρέπονται 
επισκευές και προσθήκες για λόγους υγιεινής, χρήσεις 


και ασφάλειας αυτών καθώς και εγκαταστάσεις, εξοικο¬ 
νόμησης ενέργειας και παραγωγής ανανεώσιμων μορ¬ 
φών ενέργειας, εξαιρούμενης της αιολικής ενέργειας 
καθώς και υπέργειας αποθήκευσης νερού, συνολικού 
εμβαδού μέχρι 25 τ.μ. 

3. Απαγορεύεται η κατεδάφιση, καταστροφή ή η 
αλλοίωση των παραδοσιακών κτιρίων, κτισμάτων και 
στοιχείων τους, όπως μαντριά, λιθόστρωτοι δρόμοι, 
μάντρες, αναλλειματικοί τοίχοι, κρήνες, στέρνες, αλώ¬ 
νια, καμίνια, γέφυρες, ανεμόμυλοι, κλπ. που μπορούν να 
αναστηλωθούν, αναπαλαιωθούν, επισκευαστούν στην 
ακριβή αρχική τους μορφή, ανεξάρτητα από της θέσης 
τους που βρίσκονται στο σχετικό γήπεδο, εφόσον τεκ¬ 
μηριώνεται η προΰπαρξή τους με φωτογραφικό υλικό 
ή οποιοδήποτε άλλο μέσο και μετά από έγκριση της 
πρωτοβάθμιας ΕΠΑΕ. 

4. Σε κάθε αναστήλωση ή αναπαλαίωση υπάρχοντος 
κτίσματος ή κατασκευή νέου, επιβάλλεται η κατασκευή 
υπόγειας ομβροδεξαμενής (στέρνας). 

5. Η κατασκευή υπόγειας-αυτόνομης ομβροδεξαμενής 
σε υπάρχοντα κτίσματα επιτρέπεται χωρίς οικοδομική 
άδεια. 

6. Οι περιφράξεις των γηπέδων επιτρέπεται να γί¬ 
νονται με λιθοδομή (ξηρολιθιά ή αργολιθοδομή) ανε- 
πίχριστη. 

7. Ιδιοκτησίες που εμπίπτουν σε δύο διαφορετικές 
Ζώνες, θεωρούνται ενιαίες ως προς την αρτιότητα και 
την μέγιστη επιτρεπόμενη δόμηση. Σε κάθε τμήμα τους 
όμως επιτρέπεται η χρήση και η δόμηση που προβλέπε- 
ται στην αντίστοιχη περιοχή προστασίας, στην οποία 
αυτό εμπίπτει. 

Για τις Ζώνες II και III ισχύουν επιπλέον τα ακόλουθα: 

1. Γ ια τις επιτρεπόμενες κατασκευές για την εξυπη¬ 
ρέτηση της γεωργίας και της βόσκησης απαιτείται σε 
κάθε περίπτωση η έγκριση της αρμόδιας Διεύθυνσης 
Γεωργίας, μετά από σύμφωνη γνώμη της Διεύθυνσης 
Περιβαλλοντικού Σχεδιασμού του Υ.ΠΕ.ΧΩ.Δ.Ε. 

2. Επιτρέπεται η ανέγερση μικρών αγροτικών απο¬ 
θηκών και μαντριών, μέγιστης επιφάνειας 25 τ.μ. και 
μέγιστου ύψους 3,50 μ. περιλαμβανομένης της στέγης με 
κτιστούς επιχρισμένους πλευρικούς τοίχους. Ανεπίχρι- 
στοι πλευρικοί τοίχοι επιτρέπονται σε περίπτωση χρή¬ 
σης πέτρας ή ξύλου. Η αφετηρία μέτρησης του ύψους 
είναι το φυσικό έδαφος σε κάθε σημείο του κτιρίου. 

3. Επιτρέπεται η κατασκευή κτισμάτων για την εξυπη¬ 
ρέτηση των εξορυκτικών δραστηριοτήτων, που απαιτού¬ 
νται από τον Κανονισμό Μεταλλευτικών και Λατομικών 
Εργασιών, εντός των υφιστάμενων νόμιμων λατομείων 
και μεταλλείων και εντός περιοχής για την οποία ισχύει 
η προβλεπόμενη στα πλαίσια της δασικής νομοθεσίας 
έγκριση επέμβασης εφόσον δεν αντίκεινται στους στό¬ 
χους προστασίας της παρούσας απόφασης. 

Γ ια τη Ζώνη III εφαρμόζεται επιπλέον τα ακόλουθα: 

1. Δεν ισχύουν οι παρεκκλίσεις αρτιότητας για την πα¬ 
ρόδια δόμηση όπως αυτές ορίζονται από τις διατάξεις 
του από 6.10.1978 π.δ/τος (Δ' 538) όπως ισχύει. 

2. Τυχόν ισχύοντα μεγαλύτερα όρια αρτιότητας για 
τις επιτρεπόμενες χρήσεις στην Ζώνη III εξακολουθούν 
να ισχύουν. 

3. Επιβάλλεται όπως η κατασκευή των κτιρίων ακο¬ 
λουθεί τα παραδοσιακά πρότυπα της περιοχής και μετά 
από έγκριση της πρωτοβάθμιας ΕΠΑΕ. 

Γ2. Ειδικοί όροι για την εκτός σχεδίου και ορίων οικι¬ 
σμών δόμηση στη Ζώνη III 

Εντός των ορίων της Ζώνης III, όπως καθορίζονται στο 
άρθρο 2 της παρούσας απόφασης, ισχύουν επιπλέον 
και τα κάτωθι: 

1. α. Κατώτατο όριο κατάτμησης και αρτιότητας: 8 
στρέμματα. 

β. Κατά παρέκκλιση του προηγουμένου εδαφίου θεω¬ 
ρούνται άρτια και οικοδομήσιμα τα γήπεδα που κατά τη 
δημοσίευση της παρούσας απόφασης έχουν ελάχιστο 
εμβαδόν 4 στρέμματα. 

2. Οι όροι και περιορισμοί δόμησης καθορίζονται ως 
εξής: 

α. Για την κατοικία: 
ί. Μέγιστο ποσοστό κάλυψης: 2% 
μ. Μέγιστη συνολική δομήσιμη επιφάνεια ορόφων των 
κτιρίων: 200 τ.μ. 

ίΙΙ. Μέγιστο αριθμό ορόφων των κτιρίων 2, με μέγιστο 
επιτρεπόμενο ύψος: 7,50 μ. 

ιν Αφετηρία μέτρησης του ύψους είναι το φυσικό έδα¬ 
φος σε κάθε σημείο του κτιρίου. 

Στα κατά παρέκκλιση άρτια γήπεδα των 4 στρεμμά¬ 
των το μέγιστο ποσοστό κάλυψης κτιρίων με χρήση 
κατοικίας ορίζεται σε 3% και η μέγιστη συνολική επι¬ 
φάνεια ορόφων των κτιρίων σε 130 τ.μ. 

β. Γ ια τις τουριστικές εγκαταστάσεις (αποκλεισμένων 
των τουριστικών κατασκηνώσεων): 

ί. Κατώτατο όριο αρτιότητας 50 στρέμματα χωρίς 
παρεκκλίσεις 

ϋ. Μέγιστο ποσοστό κάλυψης 5% 
ίΙΙ Συντελεστής δόμησης 0,075 
ιν Μέγιστη πυκνότητα 1 κλίνη ανά στρέμμα 
ν. Κατά τα λοιπά ισχύουν οι όροι και περιορισμοί δό¬ 
μησης του άρθρου 8 του από 6.10 1978 (Δ' 538) π.δ/τος 
όπως ισχύει. 

3. Η ελάχιστη απόσταση των κτισμάτων Ε 

α) εκατέρωθεν των οχθών των ρεμάτων ορίζεται σε 
τριάντα πέντε (35) μέτρα και 
β) από την γραμμή του αιγιαλού δεν μπορεί να είναι 
μικρότερη από τα πενήντα (50) μέτρα. Σε περίπτωση 
γηπέδων με υψομετρική στάθμη Υ του φυσικού εδάφους 
από τη στάθμη της θάλασσας μικρότερη των δέκα (10) 
μέτρων, στη θέση του γηπέδου όπου θα τοποθετηθεί το 
κτίριο, η ελάχιστη απόσταση Ε κτισμάτων από τη γραμ¬ 
μή αιγιαλού δίδεται από την σχέση Ε = 50 + (10-Υ) χ 5. 

4. Γ ια την εξυπηρέτηση της γεωργίας και της αιγο- 
προβατοτροφίας επιτρέπεται επιπλέον η κατασκευή 
μικρών στεγάστρων με μέγιστη επιφάνεια 30 τ.μ., μέγι- 
στου ύψους 3,50 μ. περιλαμβανομένης της στέγης και 
χωρίς πλευρικούς τοίχους. Τα υλικά υποστυλωμάτων 
είναι ξύλο ή μέταλλο, ενώ για την επιστέγαση χρησι¬ 
μοποιούνται φυσικά υλικά (όπως ξύλο, πέτρα, κλπ.). Η 
αφετηρία μέτρησης του ύψους είναι το φυσικό έδαφος 
σε κάθε σημείο του κτιρίου. 


5. Κατά τα λοιπά, πλην των αναφερομένων γενικών και 
ειδικών όρων δόμησης, εφαρμόζονται οι διατάξεις των 
από 6.10.1978 (Δ' 538) π.δ/γματος όπως ισχύει. 

Αρθρο 4 

Αρμόδιες Υπηρεσίες 

1. Μέχρις ότου εκδοθεί το κατά το άρθρο 21 (παρ. 
1 και 2) του ν. 1650/1986 όπως τροποποιήθηκε με τα 
άρθρα 15 και 16 του ν. 2742/1999, Προεδρικό Διάταγμα 
και ο οικείος Κανονισμός Λειτουργίας και Διαχείρισης, 
αρμόδιες υπηρεσίες για την εφαρμογή της παρούσας 
απόφασης είναι: 

α. Η Διεύθυνση Περιβαλλοντικού Σχεδιασμού του Υ.ΠΕ. 
ΧΩ.Δ.Ε. 

β. Οι καθ’ ύλην αρμόδιες Υπηρεσίες, σύμφωνα με τις 
ισχύουσες διατάξεις, των συναρμόδιων Υπουργείων, της 
οικείας Περιφέρειας Ν. Αιγαίου, της Νομαρχιακής Αυτο¬ 
διοίκησης Κυκλάδων και του Δήμου Μήλου. 

2. Με απόφαση του Υπουργού Περιβάλλοντος, Χω¬ 
ροταξίας και Δημοσίων Έργων συστήνεται Επιτροπή 
με σκοπό τον συντονισμό και την παρακολούθηση της 
εφαρμογής των μέτρων της παρούσας απόφασης. Η 
Επιτροπή απαρτίζεται από εκπροσώπους των κατά την 
παράγραφο 1 του παρόντος άρθρου οριζομένων αρμο¬ 
δίων υπηρεσιών και συγκαλείται τουλάχιστον 2 φορές 
το χρόνο υπό την προεδρία του εκπροσώπου της Διεύ¬ 
θυνσης Περιβαλλοντικού Σχεδιασμού του Υ.ΠΕ.ΧΩ.Δ.Ε. 

Άρθρο 5 

Λοιπές μεταβατικές διατάξεις 

1. Εξαιρούνται από τις απαγορεύσεις της παρούσας 
κοινής υπουργικής απόφασης: 

α.Έργα και δραστηριότητες που κατά τον χρόνο δη¬ 
μοσίευσης της παρούσης: 

- υφίστανται και λειτουργούν νομίμως ή 

- βρίσκονται στο στάδιο της κατασκευής με βάση 
σύννομη οικοδομική άδεια ή 

- έχουν δημοπρατηθεί ή βρίσκονται στο στάδιο της 
δημοπράτησης, ή έχουν άδεια εγκατάστασης ή λειτουρ¬ 
γίας ή 

- έχει εκδοθεί σχετική οικοδομική άδεια, ή 

- έχουν περιβαλλοντικά αδειοδοτηθεί με επιβολή 
περιβαλλοντικών όρων ή βρίσκονται στο στάδιο της 
ανανέωσης ή αναθεώρησής τους 

β. Έργα εθνικής σημασίας, ύστερα από έγκριση του 
Υπουργικού Συμβουλίου, καθώς επίσης έργα και επεμ¬ 
βάσεις λόγω εκτάκτου ανάγκης (σεισμών, πλημμύρων, 
θεομηνιών, πυρκαγιών, κ.λπ.). 

2. Τα έργα για τα οποία έχει εκδοθεί απόφαση προκα¬ 
ταρκτικής περιβαλλοντικής εκτίμησης και για τα οποία 
έχει προηγηθεί, βάσει της κείμενης νομοθεσίας, παρα¬ 
χώρηση κοινοχρήστων ή δημοτικών γηπέδων και αντί- 
κεινται στις διατάξεις της παρούσας ρύθμισης εφόσον 
δεν ρυθμίζονται με την παρούσα απόφαση, επανεξετά¬ 
ζονται κατά προτεραιότητα στα πλαίσια των διατάξεων 
της παρούσας και προωθείται η διαδικασία αδειοδό- 
τησής τους μετά από σύμφωνη γνώμη της Διεύθυνσης 
Περιβαλλοντικού Σχεδιασμού. 

3. Γ ια όλα τα επιτρεπόμενα έργα και δραστηριό¬ 
τητες που εμπίπτουν στις διατάξεις της υπ’ αριθμ. 

153393/2332/2002 κοινής υπουργικής απόφασης ανε¬ 
ξάρτητα από την κατηγορία στην οποία υπάγονται, 
ακολουθείται η διαδικασία των άρθρων 3 και 4 της 
υπ’ αριθμ. 11014/703/Φ104 (Β'323) κοινής υπουργικής 
απόφασης. 

Άρθρο 6 

Κυρώσεις 

Στους παραβάτες των διατάξεων της παρούσας, επι¬ 
βάλλονται κυρώσεις που προβλέπονται από τα άρθρα 
28,2 9 και 30 του ν. 1650/1986 και από άλλες ειδικές κατά 
περίπτωση διατάξεις. 

Άρθρο 7 
Ισχύς 


την παρέλευση διετίας, με δυνατότητα παράτασης, για 
ένα ακόμη έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2006 


ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΦΥΠ. ΑΝΑΠΤΥΞΗΣ 


ΓΕΩΡΓΙΟΣ ΣΟΥΦΛΙΑΣ ΑΝ. ΝΕΡΑΝΤΖΗΣ 


ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Α. ΚΟΝΤΟΣ 


ΕΜΠΟΡΙΚΗΣ ΝΑΥΤΙΛΙΑΣ 

Ε. ΚΕΦΑΛΟΓΙΑΝΝΗΣ 


Η ισχύς της παρούσας αρχίζει, από την δημοσίευσή 
της στην Εφημερίδα της Κυβερνήσεως και λήγει μετά 


ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Α. ΠΑΥΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδας 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οΰ: 


Τεύχος 

Περίοδος 

ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β" 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Επίσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 αυτό ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίεχ: 210 - 4071010 ίπΙβΓΠβΙ : ΙιΗρ://νννννν. 6 ΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΙΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐΐρ://νννννν·6ΐ·ίΐΓ - 6-πωίΙ: νν8ΐιηπ35ΐ8ΐ@ίΤ.ητ 





































